কলেজ কর্তৃপক্ষের আয়োজনে কলেজের প্রতিষ্ঠাতা মহাদেব চাঁদ ভুতুরিয়ার সভাপতিত্বে দেওয়া সংবর্ধনা অনুষ্ঠানে তিনি আরো বলেন, ‘ভারত-বাংলাদেশের সম্পর্ক বহুকাল ধরে সৌহার্দ্যপূর্ণ। দুই দেশের মানুষের সম্পর্ক আরো বেশি উচ্চতায়। এর বড় প্রমাণ দীর্ঘদিনের বঞ্চিত ছিটমহল ও নাগরিকত্বহীন মানুষগুলোর সমস্যার সমাধান। এর চেয়েও বড় প্রমাণ বাংলাদেশের স্বাধীনতায় ভারত পাশে ছিল। এখনো রয়েছে। সেই ধারাবাহিকতা রক্ষায় প্রয়োজন সংস্কৃতি বিনিময়। সেদিকেই ভারত সরকার কাজ করে যাচ্ছে।’